สวัสดีคะ. ปจด.เดือนที่แล้วมา30ต.ค แต่นี้รอมาถึง4ธ.คแล้ว ปจด.ยังไม่มาเลยคะเครียดมาก ช่วงที่มีเพศสัมพันธ์ก็ใส่ถุงตลอดคะ แต่ไม่เข้าใจทำไมปจด.ยังไม่มา ทำยังไงดีคะ
สวัสดีค่ะ หากประจำเดือนล่าสุดมา 30 ต.ค. แล้วในตอนนี้ยังไม่มา แนะนำควรลองตรวจหาการตั้งครรภ์ดูก่อน เพราะการใช้ถุงยางอนามัยนั้น แม้จะใช้ได้อย่างถูกต้อง ก็จะยังมีโอกาสตั้งครรภ์ได้ประมาณ 2%แต่หากตรวจไม่พบการตั้งครรภ์ การที่ประจำเดือนยังไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ซึ่งหากตรวจไม่พบการตั้งครรภ์ แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ